O nouă alertă de ploi torențiale, grindină și vijelii în județele Timiș și Arad a fost transmisă, miercuri după-amiază, de către Serviciul Regional de Prognoză a Vremii Timișoara, prin intermediul ISU Timiș.
Se vor semnala frecvente descărcări electrice, averse care vor acumula până la 25 l/mp, grindină de mici dimensiuni și intensificări ale vântului.
Zone vizate în Timiș: Făget, Bethausen, Tomești, Dumbrava, Margina, Traian Vuia, Fârdea, Balinț, Mănăștiur, Bârna, Curtea, Ohaba Lungă, Pietroasa, Bara.
Arad: Vărădia de Mureș, Bichiș, Bata.
Atenționarea meteo Cod galben este valabilă până în jurul orei 19.